Í dag er sem kunnugt er verkfall hjá gunnskólakennurum í landinu , fyrsti dagur í verkfallsaðgerðum . Kennarar við grunnskólana á Akranesi komu saman til samstöðustundar á Ráðhússplaninu klukkan hálf níu í morgun áður en þeir héldu til almenns samstöðufundar grunnskólakennara sem hófst á Ingólfstorgi í Reykjavík klukkan tíu . Einnig voru mættir á samstöðustundina við Ráðhúsið skólastjórnendur , stuðningsfulltrúar og starfsfólk sérdeildar Brekkubæjarskóla sem ekki eru í verkfalli til að sýna kennurunum samstöðu . Regína Ásvaldsdóttir bæjarstjóri kom líka út á stétt og ávarpaði kennarahópinn . Hún óskaði þeim góðrar ferðar á fundinn í Reykjavík og bar um leið fram óskir um að vinnudeildan myndi leysast sem fyrst . Sáttafundur í deilunni stóð til klukkan fimm í morgun en ef ekki semst á næstunni munu kennarar leggja niður störf miðvikudaginn 21. maí og þriðjudaginn 27. maí , sem verða þá næstu skref í verkfallsaðgerðum .